Document ID: /roh_data/filtered/fineweb-2-filterrobots_roh.jsonl.gz/58883

Las scolaras ed ils scolars da manischar ston percurrer ina scolaziun da duas fasas per survegnir il permiss da manischar definitiv. Suenter avair reussì l'examen da manischar (fasa 1) sto la manischunza nova u il manischunz nov sa participar ad in curs da furmaziun supplementara durant in temp d'emprova da 3 onns (fasa 2).
Tut las persunas che obtegnan per l'emprima giada in permiss da manischar da la categoria A (motos) u da la categoria B (autos da persunas).
Suenter avair reussì l'examen da manischar teoretic e pratic.
Il temp d'emprova dura 3 onns. La data da scadenza è inditgada en il permiss da manischar. Ils vehichels na ston betg esser marcads spezialmain.
Il permiss da manischar illimità vegn emess sin dumonda pir, cur ch'il temp d'emprova è scadì e suenter che la furmaziun supplementara obligatorica d'in di è vegnida absolvida. I na sto vegnir absolvì nagin ulteriur examen.